Oficialusis leidinys L 025 , 29/01/2002 p. 0018 - 0021



Tarybos reglamentas (EB) Nr. 154/2002 2002 m. sausio 21 d. iš dalies keičiantis Reglamentą (EEB) Nr. 2358/71 dėl bendro sėklos rinkos organizavimo ir nustatantis pagalbą, teikiamą sėklos sektoriuje 2002–2003 ir 2003–2004 prekybos metams EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) Reglamento (EEB) Nr. 2358/71 [4] 3 straipsnio 2 dalyje numatyta, kad pagalbos dydis turi būti nustatytas atsižvelgiant į, inter alia, būtinybę užtikrinti Bendrijai reikalingos produkcijos ir pardavimui turimo kiekio pusiausvyrą. Nuo 1994–1995 m. derliaus sėklos gamyba ir eksportas nuolat didėjo; be to, Bendrijos sėklos atsargos pasiekė tokį lygį, kuris gali paveikti sėklos rinkos pusiausvyrą. (2) Todėl pateisinama, kad būtų nustatytas sėklos, išskyrus ryžių sėklą, kurioms taikomas mechanizmas jau veikia, gamybą stabilizuojantis mechanizmas. Sėklos, išskyrus ryžius, stabilizacijos mechanizmas turėtų nustatyti didžiausią kiekį, kuriam gali būti suteikta pagalba, nustatoma atsižvelgiant į tipinį vidutinį kiekį, išaugintą pastaruoju atskaitiniu laikotarpiu, bei ribą, atsižvelgiant į sėklos gamybai būdingus cikliškus svyravimus. Be to, dar būtina sukurti sąlygas, leisiančias plėsti arba išsaugoti perspektyvius smulkiosios gamybos sektorius, garantuojant minimalų kiekį valstybėms narėms, kuriose sėklos gaminama mažai arba visai negaminama. (3) Reglamento (EEB) Nr. 2358/71 priede yra nurodytos ypač atsparios, vėlyvosios arba vidutinio vėlyvumo, naujos bei kitos Lolium perenne L. veislės, o taip pat mažai atsparios, vidutinio vėlyvumo, vidutinio ankstyvumo arba ankstyvosios Lolium perenne L. veislės. Kadangi dėl šių veislių kainų užsienio rinkose šis skirstymas nebepateisinamas, dėl to reikėtų panaikinti Lolium perenne L. veislių skirstymą į tris skirtingas grupes ir nustatyti vienodą pagalbos normą. (4) Atsižvelgiant į Bendrijos rinkos dabartinę ir numatomą padėtį, gamintojams neužtikrinamos teisingos pajamos už Reglamento (EEB) Nr. 2358/71 priede išvardytas sėklas, kurios bus parduodamos 2002–2003 ir 2003–2004 prekybos metais. Šioms sėkloms turėtų būti suteikta gamybos pagalba. (5) Reglamento (EEB) Nr. 2358/71 3 straipsnio 2 dalyje numatyta, kad nustatant pagalbą būtina atsižvelgti, viena vertus, į būtinybę užtikrinti Bendrijos produkcijos ir jos realizavimo rinkų pusiausvyrą, antra vertus, į šių produktų kainas užsienio rinkose. (6) Taikant šiuos kriterijus nustatoma priede nurodyto dydžio pagalba už 2002/2003 ir 2003–2004 prekybos metus. (7) Priemonės, būtinos šiam reglamentui įgyvendinti, turėtų būti tvirtinamos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [5], PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2358/71 iš dalies keičiamas taip: 1. 3 straipsnio 4a dalis pakeičiama taip: "4a. Didžiausias sėklos kiekis, už kurį Bendrijoje mokama pagalba, nustatomas 5 dalyje minėta tvarka.Tas kiekis paskirstomas valstybėms narėms gamintojoms. Didžiausią sėklos kiekį, išskyrus ryžių sėklą, už kurį Bendrijoje mokama pagalba, sudaro kiekvienos valstybės narės kiekių, nustatytų remiantis nuo 1996-1997 iki 2000–2001 prekybos metų didžiausiu nuimto derliaus vidurkiu, suma, prie kurios pridedami 5 %. Jei kiekis, valstybei narei nustatytas remiantis antrąja pastraipa, neviršija 800 tonų, tai valstybei narei papildomai skiriama 300 tonų. Jei bendra sėklos, išskyrus ryžių sėklą, kiekio, už kurį Bendrijoje mokama pagalba, suma yra didesnė už didžiausią Bendrijai nustatytą kiekį, pagalba kitiems metams kiekvienai valstybei narei sumažinama proporcingai viršytiems nacionaliniams kiekiams, atsižvelgiant į valstybių narių nepanaudotus kiekius. Tokiu atveju Komisija nustato kiekvienai valstybei narei gamintojai taikytiną sumažinimo procentą." 2. 10 straipsnis išbraukiamas. 3. 11 straipsnis pakeičiamas taip: "11 straipsnis 1. Komisijai padeda Sėklos vadybos komitetas (toliau – Komitetas). 2. Darant nuorodą į šią dalį, taikomi Sprendimo 1999/468/EB 4 ir 7 straipsniai. Sprendimo 1999/468/EB 4 straipsnio 3 dalyje nustatytas laikotarpis – vienas mėnuo. 3. Komitetas patvirtina savo darbo tvarkos taisykles." 2 straipsnis Reglamento (EEB) Nr. 2358/71 3 straipsnyje numatyta pagalba, teikiama sėklos sektoriuje 2002–2003 ir 2003–2004 prekybos metams, yra nustatyta šio reglamento priede. 3 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 2002 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. sausio 21 d. Tarybos vardu Pirmininkas M. Arias Cañete [1] OL C 213, 2001 7 31, p. 249. [2] 2001 m. gruodžio 11 d. pareikšta nuomonė (dar nepaskelbta Oficialiajame leidinyje). [3] OL C 311, 2001 11 7, p. 30. [4] OL L 246, 1971 11 5, p. 1. Reglamentas su paskutiniais pakeitimais, padarytais Reglamentu (EB) Nr. 2371/2000 (OL L 275, 2000 10 23, p. 1). [5] OL L 184, 1999 7 17, p. 23. -------------------------------------------------- PRIEDAS 2002–2003 IR 2003–2004 PREKYBOS METAI Bendrijoje taikytina pagalba (eurais už 100 kg) | KN kodas | Aprašymas | Pagalbos dydis | 2002/2003 | 2003/2004 | 1.CERES 10019010 | Triticum spelta L. | 14,37 | 14,37 | 10061010 | Oryza sativa L. | | | | —Ilgagrūdžių veislės, kurių grūdai ilgesni kaip 6,0 mm, o jų ilgio ir pločio santykis didesnis kaip 3 arba lygūs 3 | 17,27 | 17,27 | | —Kitos veislės, kurių grūdai ilgesni, trumpesni arba lygus 6 mm, o ilgio ir pločio santykis mažesnis kaip 3 | 14,85 | 14,85 | 2.OLEAGINEAE ex12040010 | Linum usitatissimum L. (pluoštiniai linai) | 28,38 | 28,38 | ex12040010 | Linum usitatissimum L. (sėmeniniai linai) | 22,46 | 22,46 | ex12079910 | Cannabis sativa L. (veislės, kuriose yra ne daugiau kaip 0,2 % THC) | 20,53 | 20,53 | 3.GRAMINEAE ex12092910 | Agrostis canina L. | 75,95 | 75,95 | ex12092910 | Agrostis gigantea Roth. | 75,95 | 75,95 | ex12092910 | Agrostis stolonifera L. | 75,95 | 75,95 | ex12092910 | Agrostis capillaris L. | 75,95 | 75,95 | ex12092980 | Arrhenatherum elatius (L.) P. Beauv. ex J.S. un K.B. Presl. | 67,14 | 67,14 | ex12092910 | Dactylis glomerata L. | 52,77 | 52,77 | ex12092380 | Festuca arundinacea Schreb. | 58,93 | 58,93 | ex12092380 | Festuca ovina L. | 43,59 | 43,59 | 12092311 | Festuca pratensis Huds. | 43,59 | 43,59 | 12092315 | Festuca rubra L. | 36,83 | 36,83 | ex12092980 | Festulolium | 32,36 | 32,36 | 12092510 | Lolium multiflorum Lam. | 21,13 | 21,13 | 12092590 | Lolium perenne L. | 30,99 | 30,99 | ex12092980 | Lolium x boucheanum Kunth | 21,13 | 21,13 | ex12092980 | Phleum Bertolinii (DC) | 50,96 | 50,96 | 12092600 | Phleum pratense L. | 83,56 | 83,56 | ex12092980 | Poa nemoralis L. | 38,88 | 38,88 | 12092400 | Poa pratensis L. | 38,52 | 38,52 | ex12092910 | Poa palustris ir Poa trivialis L. | 38,88 | 38,88 | 4.LEGUMINOSAE ex12092980 | Hedysarum coronarium L. | 36,47 | 36,47 | ex12092980 | Medicago lupulina L. | 31,88 | 31,88 | ex12092100 | Medicago sativaL. (ekologiniai tipai) | 22,10 | 22,10 | ex12092100 | Medicago sativa L. (veislės) | 36,59 | 36,59 | ex12092980 | Onobrichis viciifolia Scop. | 20,04 | 20,04 | ex07131010 | Pisum sativum L. (partim) (pašariniai žirniai) | 0 | 0 | ex12092280 | Trifolium alexandrinum L. | 45,76 | 45,76 | ex12092280 | Trifolium hybridum L. | 45,89 | 45,89 | ex12092280 | Trifolium incarnatum L. | 45,76 | 45,76 | 12092210 | Trifolium pratense L. | 53,49 | 53,49 | ex12092280 | Trifolium repens L. | 75,11 | 75,11 | ex12092280 | Trifolium repens L. var. Giganteum | 70,76 | 70,76 | ex12092280 | Trifolium resupinatum L. | 45,76 | 45,76 | ex07135010 | Vicia faba L. (partim) (stambiasėklės pupos) | 0 | 0 | ex12092910 | Vicia sativa L. | 30,67 | 30,67 | ex12092910 | Vicia villosa Roth. | 24,03 | 24,03 | --------------------------------------------------